Nr. 8393/14.04.2021
RAPORT DE SPECIALITATE
               Subsemnatul Gică Daniel-Dumitrache, arhitect șef în cadrul Primăriei orașului, analizând Proiectul de hotărâre privind aprobarea                  “PUZ:  rectificare  limită  intravilan (reducere intravilan S= 1235.00mp)  și  extindere  intravilan  (S= 29320.00mp)  pentru  zona  cu  destinație  specială;  schimbare  parțială destinație  teren  din  ,,ID‟ – zonă  unități  industriale, depozitare, transport  și  zona - Ccr  căi  de comunicații    rutiere   în ,,DS ‟ –  zonă  cu destinație  specială,  pentru  amplasare ,, Poligon  de pregătire  pentru   stingerea  incendiilor,  căutare – salvare  urbană,  descarcerare  și  acordare  prim ajutor calificat și salvări din  medii ostile vieții‟                      (Sstud = 155310.00mp)”, Oraș Boldești-Scăeni, str. Poligonului, NC 20823, 23177, 23178, 23895 și T 28 Pt 1201, jud. Prahova, pentru care s-a emis Avizul Unic al Comisiei Tehnice de Amenajare a Teritoriului și Urbanism din cadrul Consiliului Județean Prahova nr. 2612 / 09.02.2021, am constatat următoarele:

-prin Proiectul de hotarare, sus menționat, se propune:

· rectificarea prin reducere a intravilanului existent al orașului Boldești-Scăeni cu suprafața de 1235 m2
· schimbarea parțială a destinației din zonă pentru unități industriale și depozitare “ID”, subzonă unități industriale, de depozitare “ID” și subzonă căi de comunicații rutiere “Cr” în zonă cu destinație specială “DS” 
· extinderea intravilanului cu suprafața de 29320.00 m2  pentru zonă cu destinație specială “DS” 

-scopul întocmirii documentației urbanistice este de promovare a investiției ,,Amplasare poligon  de pregătire  pentru   stingerea  incendiilor,  căutare – salvare  urbană,  descarcerare  și  acordare  prim ajutor calificat și salvări din  medii ostile vieții‟
-terenul studiat în suprafață totală de 155310.00 m2 se compune din:

· suprafața de 1743.00 m2 aferentă NC 23895, domeniul public al orașului Boldești-Scăeni conform extras CF nr.21854/3.03.2020
· suprafațele: de 122921.00 m2 aferentă NC 20823, de 605 m2 aferentă NC 23177, de 28806.00 m2 aferentă NC 23178, domeniul public al statului conform extraselor de CF nr. 21817, 21839, 21846/3.03.2020

-documentația a fost întocmită de S.C. ARBY PROIECT S.R.L.;

-principalii indicatori urbanistici propuși sunt:

POT=50%, CUT=2,5, regim de înălțime S+P+4E;

-durata de valabilitate a PUZ-ului se propune a fi până la data reactualizarii PUG-ului aprobat prin HCL nr. 84/30.06.2011 și actualizat conform HCL nr. 172/18.12.2014
-potrivit art. 50 alin. (1) coroborat cu art. 54 alin. (1) și (2) din Legea nr. 350/2001 privind amenajarea teritoriului și urbanismul actualizată la zi, planurile urbanistice zonale, cu excepţia celor prevăzute în lege (cele pentru zone centrale, zone protejate în integralitatea lor şi zone de protecţie a monumentelor și cele privind realizarea unor obiective de interes public) se finanţează de persoanele juridice sau persoanele fizice interesate și se elaborează în exclusivitate la inițiativa autorităţii publice locale. Având în vedere prevederile legale prezentate:

· inițiatorul PUZ-ului este Primăria orașului Boldești Scăeni, 

· finațatorul/beneficiarul PUZ-ului este școala de subofițeri de pompieri și protecție civilă “Pavel Zăgănescu” – Boldești 
· termenii de “inițiator” și “beneficiar” sunt utilizați în mod generic în documentația urbanistică PUZ 
 
-în conformitate cu prevederile Ordinului MDRT nr.2701/2010 privind aprobarea metodologiei de consultare și informarea publicului cu privire la elaborarea sau revizuirea planurilor de amenajare a teritoriului și de urbanism s-a procedat la informarea și consultarea populației în două etape:
 
1- etapa I - intentia de elaborare PUZ – perioada                        15.07.2020-30.07.2020,
2- etapa a-II-a - elaborarea propunerilor - perioada                         10.02.2021-25.02.2021. 

-informarea a fost facută prin intermediul panourilor afișate la sediul și pe site-ul primăriei și la terenul ce a generat intenția de elaborare PUZ. 
-în urma procesului de informare nu au fost înregistrate sesizări și comentarii privind acest P.U.Z. 
               Față de cele mai sus menționate, consider că inițierea acestui Proiect de hotărâre este necesară și oportună.

Întocmit,

Arhitect șef
Gică Daniel-Dumitrache
